id en en en en id en en fr ms ca id en en en id en en fr ms ca id id id id id id id tr id ms id et en ms id id id id id id id ms de id id id id id id id en id id id id id id id id id ms id id id ms id id id id id ca en id id id en en en de en en nl en en en en ms en id en id en ms fr en id id en en en en id en hu en id en id ms id en en en fa en en en en en en es en en ms en fr en en en en en id en en
Takutilah Fitnah Ilmu dan Tahu – Saifulislam.Com
Saturday , September 3 2022
Metode siapa yang lebih berilmu dan berhikmah?
Perdebatan tentang hal ini berlarutan, menimbulkan kegelisahan malah perbalahan dan pergaduhan zaman berzaman. Ia tidak pernah selesai. Kendur satu pusingan, muncul pula generasi seterusnya untuk menyalakan api, mengipas dan membakar hangus persaudaraan, atas dua kumpulan yang berbalah pada mencari ketepatan dan mengimani Allah sebagai Tuhan, yang tiada sedikit pun ruang untuk dibandingkan dengan makhluq yang Dia cipta.
Dalam banding membandingkan di antara cara siapa yang handal ilmunya, siapa lebih berilmu (A’LAM) dan siapa lebih berhikmah (AHKAM), terselit istilah ketiga yang sepatutnya lebih direnung oleh setiap insan yang berakal.
Ketepikan seketika siapa Taqî ad-Dîn Aḥmad ibn Taymiyyah (1263-1328) dan aliran mana yang beliau wakili.
Dalam keghairahan kita menuntut ilmu, adakalanya kita terlupa kepada matlamat berilmu. Adakah kita berilmu untuk tahu, berlazat-lazat menjadi manusia yang tahu, dan meneruskan lagi usaha menambah tahu? Apa ertinya sebuah tahu, kalau ia sekadar tahu? Tidak hairanlah ada guru pondok yang menghalau anak muridnya keluar dari pondok kerana si murid berlama-lama di pondok demi menikmati proses menambah tahu.
Sudah bertahun belajar, bila mahu mengajar?
Renung ke pinggir desa, pandang kehidupan orang biasa, dan hisablah diri, berapa ramaikah manusia menyembah Allah pada tahu yang sangat asas, hidupnya sangat sederhana namun bahagia dan berkesudahan dengan kesudahan yang sejahtera, TANPA MENGETAHUI APA YANG KITA TAHU?
Justeru, apa pentingnya untuk kita mencari ilmu dan menambah tahu?
Ada manusia yang tidak mempunyai rezeki untuk menjawab soalan itu. Sama ada rezeki bahasa, rezeki wang, rezeki logistik, rezeki zaman… mereka tidak mempunyai titik-titik persinggahan hidup untuk membolehkan mereka terfikir akan soalan ini dan kemudian menjawabnya. Sesungguhnya Allah Maha Pengasih, ada hamba-Nya yang masuk ke Syurga hanya dengan perkara-perkara asas itu.
Daripada Abī ‘Abd Allāh Jābir bin ‘Abd Allāh al-Ansārī RA: Sesungguhnya seorang lelaki telah bertanya kepada Rasulullah sallallahu ‘alayhi wa sallam, beliau berkata: Apakah pada pandanganmu jika aku tunaikan solat yang fardhu, aku berpuasa Ramadan, aku halalkan yang halal dan aku haramkan yang haram, tanpa menambah apa-apa lagi atas semua itu, aku akan masuk Syurga? Jawab baginda sallallahu ‘alayhi wa sallam: YA! [HR Muslim]
Justeru dalam ketinggian kita memanjat tangga kesarjanaan, jangan kita lupa kepada asas kehidupan kita, bahawa apa sahaja yang kita miliki, semuanya adalah beban, sehingga ia dimanfaatkan.
Sabda Nabi sallallahu ‘alayhi wa sallam:
“Orang mukmin itu bersikap ramah dan disenangi dalam pergaulan dan tidak ada kebaikan bagi seorang yang tidak bersikap ramah serta tidak disenangi dalam pergaulan. Dan sebaik-baik mukmin itu adalah orang yang paling bermanfaat bagi manusia.” [HR. Thabrani dan Daruquthni]
Ilmu yang dipelajari, mesti dipelajari untuk menatijahkan kebaikan daripadanya. Untuk diri, dan manusia seluruhnya.
Apa sahaja ilmu yang dipelajari, sama ada ilmu asas pada membetulkan skru yang longgar di pintu hingga kepada ilmu falsafah yang mena’kul alam dan kehidupan, kesemuanya berakhir dengan natijah yang sama.
Jika itu menatijahkan manfaat dan menyelamatkan, ia mahmudah.
Jika ia tidak menatijahkan apa-apa, ia lagha.
Jika menjadikan kita jengkel, ia mazmumah.
Sheikh Fadhl Hasan ‘Abbās (meninggal dunia 9 Februari 2011) di dalam Khumāsiyyāt Mukhtārah fī Tahdzīb al-Nafs al-Ammārah menyatakan bahawa ilmu yang terpisah daripada iman, menjadi sebab seseorang itu bersikap angkuh dan melampau. Ilmu yang sepatutnya menyuluh manusia kepada kebaikan, menjadi penghalang daripada menerima petunjuk Tuhan.
“Maka pada masa mereka didatangi oleh para Rasul yang diutus kepada mereka dengan membawa keterangan-keterangan (untuk menyelamatkan mereka, mereka mengejek-ejeknya, dan) mereka bergembira dengan ilmu yang ada pada mereka dan dengan yang demikian mereka pun diliputi oleh azab yang mereka ejek-ejek dahulu.” [Ghāfir 40: 83]
Pada zaman ini, bahkan pada setiap zaman, banyak sekali kita temui contoh golongan yang melampau disebabkan oleh ilmu. Berpada untuk kita mengambil iktibar akan hal ini dengan merenung firman Allah:
“Dan lagi Kami telah berikan mereka keterangan-keterangan yang jelas nyata mengenai perkara agama; maka mereka tidak berselisihan melainkan setelah sampai kepada mereka ilmu; (tetapi berlakunya perbalahan dan perpecahan yang demikian)kerana hasad dengki yang ada dalam kalangan mereka. Sesungguhnya Tuhanmu akan menghukum di antara mereka pada Hari Kiamat tentang apa yang mereka perselisihkan itu.” [al-Jātsiyah 45: 17]
Berhati-hatilah mengendalikan ilmu dan tahu.
FITNAH AKHLAQ DALAM BERILMU
Imam Birgivi (meninggal dunia 1573) menjelaskan di dalam al-Tarīqah al-Muhammadiyyah bahawa sifat ego itu disebabkan oleh tujuh faktor; ilmu, ibadah, nasab, keelokan paras rupa, kekuatan, harta dan pengikut. Akan tetapi EGO yang berpunca daripada ILMU adalah yang paling berbahaya dan sukar dirawat. Masakan tidak, ilmu itu mulia kedudukannya di sisi Allah, menolak untuk berilmu kerana bimbangkan ego bukanlah sikap yang betul.
Untuk merawat sifat ego disebabkan oleh ilmu, Imam Birgivi menjelaskan bahawa dalam proses belajar, perlulah seseorang itu ingat, bahawa kemuliaan ilmu itu bukanlah pada sekadar mengetahuinya. Tetapi ia mestilah disertakan dengan niat yang baik, beramal dengannya dan menyebarkannya Lillāhi Ta’ālā. Jangan sekali-kali ada rasa tamak menginginkan habuan yang berada di tangan manusia, atau cuba memperolehi harta kekayaan dengan ilmu itu. Seandainya hal ini tidak dijaga, maka ilmu itu akan bertelangkup menimpanya, lalu jadilah dia lebih buruk kedudukannya daripada orang yang jahil. Malah dia akan diazab dengan lebih berat menutut pendapat yang paling absah.
Jika seseorang itu sedar akan hakikat ini, mana mungkin dengan ilmu dia mampu menjadi ego?
Pelbagai ilmu dikuasai, terlupa kepada ilmu yang menyelamatkan. Ilmu yang mengajar cara diri berakhlaq sebagai orang berilmu. Bukankah ego itu haram ke atas makhluq?
Justeru ilmu mesti diguna untuk mencari kebenaran dan menyampaikan kebenaran.
Bukan untuk kemegahan diri atau bermain-main jargon yang merendahkan orang awam.
Bukan seperti veteran tentera USA saat bertemu dengan Edward Said pada pertengahan 1960-an. Beliau membahasakan tugasnya di dalam tentera udara sebagai  ‘target acquisition‘ agar berbunyi profesional. Hakikatnya kerja beliau adalah untuk mengebom!
Ilmu bukan untuk dibanggakan.
Ilmu adalah alat untuk berkhidmat.
Dalam bahasa seorang pemikir, Edward Said menyebut di dalam Representations of the Intellectual tentang peranan golongan sarjana bercakap benar di hadapan pihak berkuasa bahawa cara untuk mengekalkan kemerdekaan intelektual adalah dengan memiliki sikap para amatur dan bukannya profesional. Amatur dalam erti kata, mengutamakan peranan yang boleh dimainkan di dalam masyarakat dan bukan berselindung di sebalik pengkhususan untuk bercakap secara selektif di dalam majlis dan wacana yang sesuai dengan kepentingan semata.
Orang tua-tua kita, berpesan dalam bahasa tafakkur orang biasa-biasa kepada alam persekitarannya. Kata mereka, jangan bawa resmi jagung, makin berisi makin jegang. Jangan makin berilmu makin sombong meninggi diri. Sebaliknya bawa resmi padi, makin berisi makin tunduk.
Abu Nasr berkata, telah sampai kepadaku bahawa Hammād bin Abi Hanifah pada suatu ketika berbicara tentang ilmu kalam. Lalu perbuatannya itu ditegah oleh Abu Hanifah. Lalu anaknya itu berkata kepada bapanya, “anakanda pernah melihat ayahanda berbicara tentang ilmu kalam yang sama, apa justifikasinya ayahanda menghalangku daripada melakukannya?”
Jawab Abu Hanifah, “wahai anak kesayanganku. Dahulunya semasa kami berbicara tentang ilmu kalam, setiap seorang daripada kami berasa seperti ada burung terbang di atas kepala dan bila-bila masa sahaja akan jatuh menimpa (yakni dengan hati-hati dan merendah diri). Namun kalian pada hari ini membicarakan tentang ilmu ini, dalam keadaan setiap seorang mahu menghina saudaranya. Dan sesiapa yang mahu menghina saudaranya (dalam hal ini), dia itu sebenarnya mahu saudaranya itu menjadi kufur. Barangsiapa yang mahu menjadikan saudaranya itu kufur, maka dia telah menjadi kufur sebelum kufurnya saudara dia.”
Kisah ini dipetik oleh Imam Birgivi di dalam karyanya al-Tarīqah al-Muhammadiyyah daripada kitab al-Nawāzil oleh Abū al-Layts al-Samarqandī pada membicarakan tentang bahaya mempelajari ilmu kalam. Kata beliau, “daripada contoh-contoh yang kuberikan itu tadi, ia menjelaskan bahawa ilmu kalam itu adalah fardhu kifayah. Tetapi tidak harus ilmu itu dipelajari kecuali oleh seorang yang:
Sesungguhnya setinggi-tinggi falsafah dan pemikiran, adalah pada membawa kepala seorang hamba sujud di atas tanah menyerah diri kepada Tuhan.
Takutilah fitnah ilmu dan tahu.
Previous Fasting in Ramadan: Stronger or Sleepier?
Next Seruan Prihatin Palestin Tanpa Sindiran
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
01/07/2014 at 5:02 PM
Mungkin secara briefnya saya boleh simpulkan, sebab itulah kita disuruh berdoa supaya mendapatkan ilmu yang bermanfaat. Supaya dengan ilmu itu kita bukan sahaja mampu memberi manfaat kepada manusia dan makhluk sekalian alam tetapi sekaligus menjadi hamba Allah yang diredhai. Tiapa apa yang dapat menyelamatkan kita tanpa keredhaan Allah.
04/07/2014 at 9:19 PM
Pingback: Fitnah Dalam Beragama
Pingback: Doa Dijauhkan Daripada Ilmu Yang Tidak Bermanfaat
Pingback: Ilmu Yang Tidak Bermanfaat. Awaslah, Sebaik-Baik Ilmu Itu Mendatangkan Kebaikan - Islam Itu Indah
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved